આજે તા. 09 ડિસેમ્બર, 2017 એટલે કે ગુજરાત રાજ્યની વિધાનસભાની ચૂંટણી માટેના પ્રથમ તબક્કાના મતદાનની તારીખ. ખરેખર આ શબ્દપ્રયોગ ખોટો હોય એવુ લાગે છે કેમકે જ્યારે બીજાની મદદ કરવા માટે કોઇ વસ્તુ આપવામાં આવે ત્યારે તેને 'દાન' કહે છે. મત આપવાની બાબતમાં આ શબ્દપ્રયોગ એટલા માટે ખોટો જણાય છે કેમકે મત આપીને આપણે આપણી પોતાની જ મદદ કરવાની હોય છે. ભારત દેશના સંદર્ભમાં વાત કરીએ તો, વિશ્વના સૌથી મોટા લોકતંત્રને બચાવવાના પક્ષમાં મત આપવાનો હોય છે, ત્યારે તેના માટે 'દાન' શબ્દને બદલે 'ફરજ' શબ્દ યોગ્ય હોય તેવુ લાગે છે.